kardosdrur/scandi-wiki huggingface dataset:
Kongsvinger IL Ishockey

Kongsvinger IL Ishockey (tidligere Kongsvinger Knights indtil klubben gik konkurs i december 2018) er ishockeyafdelingen i den norske sportsklub Kongsvinger IL. Klubben blev stiftet den 27. januar 1961. De spillede i GET-Ligaen fra 2014 til 2018 og spiller nu i Norges ishockey andendivision for mænd.

Klubben spiller sine hjemmekampe i Kongsvinger Ishall.

Klubben består af følgende hold: Senior Elite, pigehold, U18, U15, U13, U12, U11, U10, U9, U8, U7 og hockey skole.

Tidligere navne 
 1961–2004: KIL Hockey eller Kongsvinger Ishockeyklubb
 2004–2018: Kongsvinger Knights
 2018– nu: Kongsvinger IL Ishockey

Referencer

Eksterne henvisninger 
 

Ishockeyklubber i Norge
IL Ishockey
Etableret i 1961
Abdi Ayoub

Abdi Ayoub  (arabisk : أيوب العبدي) (født 6. februar 1997) er en algerisk håndboldspiller, som spiller for Fenix Toulouse Handball og algeriske landshold.

Han deltog i verdensmesterskabet i håndbold i 2021.

Referencer

Eksterne henvisninger 
 

 
Håndboldspillere fra Algeriet
Peter Bjur

Peter Bjur (født 2. februar 2000) er en dansk fodboldspiller, der spiller for AGF. Han har repræsenteret flere danske landshold på ungdomsniveau. Han er søn af den tidligere Brøndby-legende Ole Bjur.

Baggrund 
Peter Bjur er født i Rødovre, en forstad til København, den 2. februar 2000. Hans far, Ole Bjur, er tidligere professionel fodboldspiller, der både spillede for Brøndby IF og Danmarks fodboldlandshold. Hans onkel, Jan Bjur, er også tidligere professionel fodboldspiller.

Klubkarriere 
Bjur startede sin karriere i BK Avarta, hvor han startede med at spille fodbold som fem-årig. Her spillede han i en længere række år, inden han som U/15-spiller skiftede videre til B.93. Han fik sin seniordebut som 17-årig den 1. mats 2017, da han blev skiftet ind efter 35 minutter i et 3-0-nederlag ude til F.C. København i 16. delsfinalerne i DBU Pokalen 2016-17.

Brøndby 
Den 1. juli 2017 skiftede Bjur til Brøndby IF, hvor han skrev under på en treårig aftale og blev en del af klubbens U/17-hold. 

Han fik sin førsteholdsdebut den 15. august 2019, da han blev skiftet ind i det 73. minut som erstatning for Simon Hedlund i en kamp mod den portugisiske klub Braga i play-off-runden til UEFA Europa League 2019-20 - en kamp, hvor han ydermere scorede et mål i det 85. minut. Få dage senere, den 18. august 2019, fik han også sin debut i Superligaen, da han blev skiftet ind i pausen mod AaB. Da sommertransfervinduet lukkede, forklarede klubbens sportsdirektør, Carsten V. Jensen, at klubben ikke ønskede at leje Bjur ud, selvom truppen blev betragtet som værende for stor. Den 13. december 2019 skrev han under på en treethalvtårig forlængelse af sin kontrakt, således parterne havde papir på hinanden frem til sommeren 2023.

Forud for 2020-21-sæsonen blev Bjur i flere træningskampe mod Næstved Boldklub, FC Helsingør, Odense Boldklub og den engelske klub Crystal Palace anvendt som venstre wingback. Om sit positionsskifte udtalte han, at "[d]et er selvfølgelig lidt en omvæltning at komme ned og spille på wingbacken. Men mange af de færdigheder, jeg tidligere har brugt på højre kant, er nogle af de samme ting, som går igen på wingbacken". Cheftræner Niels Frederiksen roste Bjurs præstationer på den nye position.

På den nye sæsons første kampdag den 13. september 2020 startede Bjur inde som venstre wingback i en 3-2-sejr hjemme over FC Nordsjælland. Da den tidligere startende backspiller Blás Riveros blev alvorligt knæskadet i november 2020, overtog Bjur positionen, men han blev dog også skadet i en kamp mod AGF den 7. december 2020.

Landsholdskarriere 
Bjur fik sin debut som landsholdsspiller under Dansk Boldspil-Union på U/17-landsholdet den 17. januar 2017 i en kamp mod Cypern, hvor han erstattede Peter Clement efter 55 minutter.

Titler 
Superligaen 2020-21 med Brøndby IF.

Referencer

Eksterne henvisninger 
 
 Peter Bjur  på brondby.com

Fodboldspillere fra Danmark
Fodboldspillere fra Brøndby IF
Fodboldspillere fra Boldklubben Avarta
Fodboldspillere fra B.93
Life in Hell

Life in Hell (Livet i helvede) var en tegneserie, der blev offentliggjort ugentligt i aviser mellem 1977 og 2012 af Matt Groening. Hovedpersonerne i serien er antropomorfe kaniner og et homoseksuelt par. Hans sorthumoristiske serie om Binky, hans eks-kæreste Sheba, deres illegitime søn Bongo og bøsse/brødre-parret Jeff og Akbar startede i 1978 og var en af de første virkeligt populære “alternative avistegneserier”. Seriens temaer er kærlighed, sex, arbejde og død og udtrykker angst, social udstødelse, selvafsky og frygt for undergang. I tv-serien The Simpsons er referencer fra serien blevet brugt flere gange. 1986 udkom den første bogudgivelser.

Historie 
Matt Groening opfandt Life in Hell i 1977. Oprindelig var serien kun bestemt til at beskrive livet i Los Angeles, som en fotokopieret tegneserie beregnet til vennerne, og solgte den for to dollar per kopi

Life in Hell debuterede 1978som en tegneserie i det avantgardistiske tidsskrift Wet Magazine,  Den første serie, "Forbidden Words" udkom i september/oktober. Fra 1980 udkom serien i det alternative ugeblad Los Angeles Reader.

1984 foreslog Deborah Caplan, Groenings daværende veninden, at udgive, Life in Hell som en bog. Det første bind, Love is Hell (1986), en samling af tegneserier med temaet kærlighed, udkom i omkring 22.000 eksemplarer.

Et år senere blev Hollywood-producenten James L. Brooks opmærksom på tegneserien og bestilte Groening til at udvikle den. I frygt for mulig fiasko og miste sine rettigheder til serien besluttede Groening sig imod en tegneserieversion af Life in Hell og oprettede i stedet Simpsons.

Tegneserien optrådte i omkring 380 aviser overalt i verden, Den 15. juni 2012 var 1669. strip foreløbig den sidste i serien. 

Serien blev i en dansk version bragt i Dagbladet Information i sidste halvdel af 1990'erne.

En enkelt samling af Life in Hell er udgivet på dansk af forlaget Rosenknop i 1993 med titlen Kærligheden er et helvede, oversat af Søren Kuhn Larsen. Samlingen handler om alle alle de helvedes kvaler og problemer, der opstår hos både mænd og kvinder i forbindelse med kærlighed og sex.

Udgivelser på engelsk 
1986 - Love is Hell - ()
1986 - Work is Hell - ()
1987 - School is Hell - ()
1988 - Box Full of Hell - ()
1988 - Childhood is Hell - ()
1989 - Greetings from Hell - ()
1989 - Akbar and Jeff's Guide to Life - ()
1990 - The Big Book of Hell - ()
1991 - With Love From Hell - ()
1991 - How to Go to Hell - ()
1992 - The Road to Hell - ()
1994 - Binky's Guide to Love - ()
1994 - Love is Hell: Special Ultra Jumbo 10th Anniversary Edition - ()
1997 - The Huge Book of Hell - ()
2007 - Will and Abe's Guide to the Universe - ()

Tegneseriefigurer
Tegneserier fra USA
Ceylin del Carmen Alvarado

Ceylin del Carmen Alvarado (født 6. august 1998 i Cabrera, Dominikanske Republik) er en cykelrytter fra Holland.

I 2020 blev hun hollandsk mester, europamester og verdensmester i cykelcross.

Referencer

Eksterne henvisninger 

 
 

Kvindelige cykelryttere fra Nederlandene
Cykelcrossryttere
Jørgen Dines Johansen

Jørgen Dines Johansen (født 1943, død den 6. marts 2018.) var en dansk litteraturhistoriker.
Han havde en uddannelse som mag.art. fra Københavns Universitet og var på Roskilde Universitetscenter til 1976 hvor han skiftede til en professorstilling på Odense Universitet i litteraturvidenskab.

Johansen udgav flere bøget blandt andet om semiotik og Klaus Rifbjerg.

Udvalgte udgivelser

Henvisninger 

Ansatte ved Syddansk Universitet
Sweet Leaf

"Sweet Leaf" er en sang af Black Sabbath fra gruppens tredje studiealbum Master of Reality, der udkom i 1971. Sangen anses som en af gruppens centraleudgivelser og er optaget på gruppen greatest hits-album fra 1976 We Sold Our Soul for Rock 'n' Roll.

Sangen handler om cannabis.

Black Sabbath
Sange fra 1971
Patrick Egelund

Patrick Hessellund Egelund (født 2. august 2000) er en dansk fodboldspiller, der spiller for FC Fredericia.

Karriere 
Egelund startede med at spille fodbold i en alder af tre år sammen med sin ældre bror, Martin Egelund. De spillede sammen i den lokale klub, Holsted fB, trods deres aldersforskel.

Esbjerg fB
Han skiftede sidenhen til Esbjerg fB i 2008, hvor han skrev under på sin første kontrakt, samme dag han fyldte 15 år. Egelund skrev i oktober 2017 under på en ny kontrakt, således parterne havde papir på hinanden frem til juni 2020.

Den 7. april 2019 fik Egelund sin officielle debut for Esbjerg fB, da han blev skiftet ind i en kamp mod FC Midtjylland med 10 minutter tilbage. Egelund spille to kampe i 2018-19-sæsonen, og i sommeren 2019 blev permanent rykket op i klubbens førsteholdstrup. Han skrev den 2. juli 2019 under på forlængelse af sin kontrakt med Esbjerg fB gældende frem til 30. juni 2023.

Esbjerg fB rykkede i sommeren 2020 ned i 1. division, hvor Egelund fulgte med. Han spillede de fire første kamp i efteråret 2020, inden han den 25. september 2020 blev ramt af en fiberskade i en kamp mod FC Helsingør, og det blev samtidigt han sidste kamp i efteråret 2020, selvom han havde trænet med klubben.

Landsholdskarriere 
Egelund fik sin landsholdsdebut under Dansk Boldspil-Union for U/17-landsholdet den 18. januar 2017, hvor han blev skiftet ind efter 55 minutter som erstatning for Nikolai Baden Frederiksen i en kamp, som Danmark vandt 0-3 over Cypern.

Det blev til fire mere kamp for U/17-landsholdet frem til april 2017, hvorefter han blev en del af U/18-landsholdet. Her han fik han sin debut den 1. september 2017, da han erstattede Baden Frederiksen efter 78 minutter. Han spillede i alt fire kampe for Danmarks U/18-landshold.

Referencer

Eksterne henvisninger 
 

Fodboldspillere fra Danmark
Fodboldspillere fra Esbjerg fB
Cairo Stadium Indoor Halls Complex

Cairo Stadium Indoor Halls Complex er en indendørs multiarena i Kairo, Egypten, med plads til 17.000 tilskuere til håndboldkampe. Hovedhallen bruges til flere forskellige events og sport, som basketball, håndbold, volleyball, fester, internationale konferencer og messer.

I arenaen bliver benyttet under VM i håndbold 2021 for mænd, hvor gruppekampe, slutspilskampe og finalen skal spilles i.

Referencer

Eksterne henvisninger 
Official website

Etableret i 1991
Idrætsanlæg i Egypten
Multiarenaer
Kairo
6. oktober-byen Sportshal

6. oktober-byen Sportshal er en indendørs multiarena i 6. oktober-byen, Egypten, med plads til 5.200 tilskuere til håndboldkampe.

I arenaen blev benyttet under VM i håndbold 2021 for mænd, for gruppekampene, slutspilskampe og placeringskampe.

Referencer

Eksterne henvisninger 

Etableret i 2020
Idrætsanlæg i Egypten
Multiarenaer
Kairo
Jonathan Tage Pedersen

Jonathan Tage Meinert Pedersen (født 26. maj 2003) er en dansk, skuespiller, som bl.a. har medvirket i tv-serien Klassen på DR Ultra i rollen som "Tristan", samt i filmen For min brors skyld i rollen som "Bastian". Han har spillet på teatre som fx Det Ny Teater og Odense Teater.
Han havde sin debut hovederolle i serien “En af drengene” på Viaplay som karakteren Lau

Sammen med sin søster optrådte han i Voice Junior på TV 2 i 2017.

Kilder

Eksterne henvisninger 
 

Skuespillere fra Danmark
Australian Open-mesterskabet i damesingle 1982

Australian Open-mesterskabet i damesingle 1982 var den 57. turnering om Australian Open-mesterskabet i damesingle og den 15. udgave af mesterskabet i tennissportens åbne æra. Turneringen var en del af Australian Open 1982 og blev spillet på græsbaner i Kooyong Lawn Tennis Club i Melbourne, Victoria, Australien i perioden 29. november - 5. december 1982. Kvindernes del af turneringen blev ligesom de forgående to år afviklet forskudt fra mændenes rækker.

Mesterskabet blev vundet af andenseedede Chris Evert Lloyd, som i finalen besejrede topseedede Martina Navratilova med 6-3, 2-6, 6-3, og som dermed vandt den første af sine to titler ved Australian Open-mesterskabet i damesingle, hvilket samtidig var den 14. af hendes 18 grand slam-titler i damesingle i løbet af karrieren. Evert Lloyd havde tidligere i karrieren vundet de øvrige tre grand slam-titler i damesingle, så titlen i Melbourne fuldførte hendes karriere-grand slam i single, og hun blev dermed den kun sjette kvinde i historien til at udføre denne bedrift efter Maureen Conolly, Doris Hart, Shirley Fry, Margaret Court og Billie Jean King. Hun havde også vundet den foregående grand slam-turnering, US Open 1981, og vandt altså den anden grand slam-titel i træk.  Navratilova var i en grand slam-finale i damesingle for niende gang i sin karriere, og det var fjerde gang, at hun måtte forlade slutkampen i taberens rolle.

Det var andet år i træk, at Australian Open-finalen i damesingle var et opgør mellem Evert Lloyd og Navratilova. Det var sjette gang, at de to spillere mødtes i en grand slam-finale i single, og det var anden gang, at Chris Evert Lloyd kunne trække sig sejrrigt tilbage.

Pengepræmier 

Den samlede præmiesum i kvindernes rækker ved Australian Open 1982 androg US$ 350.000, hvilket var en stigning på 75 % i forhold til det foregående år. Vinderen af damesingletitlen modtog A$ 40.000 (ekskl. per diem), hvilket var en stigning på A$ 6.000 i forhold til året før.

Hovedturnering

Deltagere 

I hovedturneringen deltog 56 spillere, der var fordelt på:
 48 direkte kvalificerede spillere.
 8 spillere, der havde kvalificeret sig til hovedturneringen fra kvalifikationsturneringen (markeret med Q).

Seedede spillere 

Seksten af deltagerne blev seedet.

Resultater

Kvalifikation 

I kvalifikationen spillede 32 spillere om de sidste otte ledige pladser i hovedturneringen.

Følgende spillere kvalificerede sig til hovedturneringen:

Resultater

Se også 
 Australian Open-mesterskabet i herresingle 1982
 Australian Open-mesterskabet i herredouble 1982
 Australian Open-mesterskabet i damedouble 1982
 Australian Open-mesterskabet i mixed double 1982

Eksterne henvisninger 
 Australian Open
 ITF - Australian Open 1982

Noter 

Australian Open 1982
1982
Linnansaari Nationalpark

Linnansaari Nationalpark ( ) er en nationalpark i det sydlige Savonia og det nordlige Savonia i Finland. Den ligger midt i søen Haukivesi, en del af den større Saimaa. Nationalparken blev oprettet for at bevare den værdifulde natur i det finske søområde.

På hovedøen praktiseres gammel indhegnet svedjebrug stadig på markerne for at bevare det gamle kulturlandskab og de tilhørende plante- og dyrearter. En stor del af øen er naturskøn nåletræsskov med nogle urterige dele.

Det kritisk truede  (en underart af ringsæl) findes i parken.

Referencer 

 Outdoors.fi - Linnansaari National Park

Nationalparker i Finland
IUCN Kategori II
Borg El Arab Sportshal

Borg El Arab Sportshal er en indendørs multiarena i Borg El Arab, Egypten, med plads til 5.200 tilskuere til håndboldkampe.

I arenaen blev benyttet under VM i håndbold 2021 for mænd, for gruppekampene, slutspilskampe og placeringskampe.

Referencer

Eksterne henvisninger 

Etableret i 2020
Idrætsanlæg i Egypten
Multiarenaer
Alexandria
Egyptens nye hovedstad Sportshal

Ny administrativ hovedstad Sportshal er en indendørs multiarena i Egyptens nye hovedstad, Egypten, med plads til 5.200 tilskuere til sportsarrangementer.

I arenaen blev benyttet under VM i håndbold 2021 for mænd, for gruppekampene, slutspilskampe og placeringskampe.

Referencer

Eksterne henvisninger 

Etableret i 2020
Idrætsanlæg i Egypten
Multiarenaer
Kairo
Egyptens håndboldforbund

Egyptens håndboldforbund (EHF) () er det egyptiske håndboldforbund. Forbundets hovedkvarter ligger i Kairo. Forbundet er medlem af det asiatiske håndboldforbund, Confédération Africaine de Handball (CAHB) og det internationale håndboldforbund, International Handball Federation (IHF). Forbundet har ansvaret for herrelandsholdet og damelandsholdet.

Eksterne henvisninger 
 
 Forbundets hjemmeside
 Forbundet hos IHF

Håndboldforbund
Håndboldforbund
Yahia Omar

Yahia Khaled Fathy Omar (født 9. september 1997) er en egyptisk håndboldspiller, som spiller for Veszprém KC og Egyptens håndboldlandshold.

Han deltog ved VM 2019 i Danmark og VM 2021 i Egypten.

Referencer

Eksterne henvisninger 
 

Håndboldspillere fra Egypten
Håndboldspillere ved sommer-OL 2020
Egyptens nye hovedstad

Egyptens nye hovedstad eller Ny administrativ hovedstad er et egyptisk byplanlægningsprojekt, hvori man vil anlægge Egyptens kommende hovedstad, bare 45 km uden for Kairo. Projektet blev fremlagt af den daværende egyptiske boligminister Moustafa Madbouly på en økonomisk udviklingskonference i Sharm el-Sheikh den 13. marts 2015.

En konkurrence blev lanceret på den nye hovedstads hjemmeside, for at vælge byens navn og logo. Derfter udvalgte den egyptiske regering en jury af specialister, der skulle evaluere de indsendte forslag og bestemme det bedste blandt alle forslagene. Hvad byens navn bliver, vides endnu ikke (pr. januar 2021), men navnet Wedian har været oppe som en af de foretrukne forslag.

Byen er placeret 45 kilometer øst for Kairo, lige uden for den ene af Kairo-ringvejene i et stort set uudviklet område og ørken på vej mod havnebyen Suez. Ifølge planerne bliver byen den nye administrative og finansielle hovedstad i Egypten, hvor de vigtigste regeringsafdelinger og ministerier, såvel som udenlandske ambassader skal have til huse. På et samlet areal på 700 kvadratkilometer forventes det at byens befolkning bliver på 6,5 millioner mennesker, selvom det anslås at stige til syv millioner. Byen planlægges med en park i centrum, som er dobbelt så stor som New Yorks Central Park. En elektrificeret jernbane skal forbinde byen med Kairo, samt med en ny international lufthavn. Derudover vil der blandt andet blive bygget 2000 skoler, 700 hospitaler, 1250 moskéer og kirker, forskningscentre, læreanstalter samt 4,2 mio. kvadratmeter store indkøbscentre og en forlystelsespark.

Officielt var en væsentlig årsag til projektets gennemførelse at lindre og aflaste overbelastning i Kairo, som allerede er en af verdens mest overfyldte byer, og fordi befolkningen i Kairo forventes at blive fordoblet i de næste par årtier.

Referencer

Eksterne henvisninger 

Nye hovedstad
Nye hovedstad
Fremtidige begivenheder
Ting opkaldt efter Niels Bohr

Niels Bohr (1885–1962), var en dansk fysiker, der kom med fundamentale bidrag til forståelsen af atomstrukturen og kvanteteori. Han har lagt navn til en række forskellige ting, som er listet nedenfor.

Fysik og kemi 
 BKS teori
 Bohr-Einsteins debatter
 Bohr–Kramers–Slater teori
 Bohr-orbital
 Bohr-radius
 Bohr (enhed)
 Bohr–Sommerfeld kvantisering, se Sommerfeld–Bohr teori
 Bohr–van Leeuwen teorem
 Bohr komplementaritetsprincip, se Komplementaritetsprincip
 Bohr korrespondanceprincip, se Korrespondanceprincip
 Bohr magneton
 Bohrfrekvens, se Bohrs atommodel
 Bohrium, grundstof med atomnummer 107.
 Bohrs atommodel
 Bohrs model for kemisk binding
 Niels Bohr-medaljen, videnskabspris indstiftet ved Bohrs 70-års fødselsdag.
 Sommerfeld–Bohr teori

Astronomi 
 Asteroiden, 3948 Bohr, blev opkaldt efter ham i 2013
 Bohr (månekrater), et månekrater

Andet 
 Niels Bohr Institutet på Københavns Universitet, grundlagt i 1921 af Bohr selv.
 Højhuset Bohrs Tårn i Carlsbergbyen, København
 Bohrskolen, en folkeskole i Esbjerg med tre afdelinger:
 Ådalskolen Bohr, i Sædding
 Fourfeldtskolen Bohr, i Fovrfeld
 Vitaskolen Bohr, i Gjesing
 Neil's Bahr, er en populær tegnieserie- og science-fiction-baseret bar i Houston, Texas
 Gader og veje
 Bohrs Gade i København (opkaldt efter Niels og Aage Bohr i fællesskab)
 Niels Bohrs Allé i Odense
 Niels Bohrs Vej i Aalborg
 Niels Bohrs Plads i Brønderslev.
 Route Bohr på CERN i Meyrin, tæt ved Genève
 Niels Bohr Library & Archives på American Institute of Physics
 Cenotaph for Niels Bohr, et konceptuelt arkitektprojekt.

Referencer 

Lister
Niels Bohr
N34 (Belgien)

N34 er den nationale kystvej ved Nordsøen i det nordlige Belgien, hvor den over 70 km forbinder Knokke-Heist i øst og De Panne i vest.

Eksterne henvisninger 

Veje i Belgien
Flandern
Syd- og Mellemamerikamesterskabet i håndbold 2020 (mænd)

Syd- og Mellemamerikamesterskabet i håndbold 2020 var den første udgave af Syd- og Mellemamerikamesterskabet i håndbold 2020, der blev afholdt den 21. til 25. januar 2020 i Brasilien. Det fungerede som den syd- og mellemamerikanske kvalifikationsturnering til verdensmesterskabet i 2021 i håndbold i Egypten.

Konkurrencen bestod i en alle-mod-alle-turnering af 6 landshold, der spillede mod hinanden i en fem-dages række. Argentina vandt turneringen.

Stilling

Referencer

Eksterne henvisninger 

2020
Håndbold i 2020
Julie Haugaard

Julie Haugaard Andersen (født 14. maj 2002 i Hjørring) er en dansk fodboldspiller, der spiller som forsvar for Fortuna Hjørring i Gjensidige Kvindeligaen.

Hun debuterede for Fortuna Hjørring i ligaen i juni 2020 mod FC Nordsjælland. Desuden har hun spillet for Danmarks U/17-kvindefodboldlandshold.

Kilder

Eksterne henvisninger 
 Landsholdsdatabasen
 

Fodboldspillere fra Fortuna Hjørring
Kvindelige fodboldlandsholdsspillere fra Danmark
Personer fra Hjørring
Haukivesi

Haukivesi er en sø i det sydøstlige Finland og en del af Saimaa-søsystemet Haukivesi er det centrale bassin i systemet og samler 80% af det vand, der til sidst strømmer ind i Ladoga-søen gennem floden Vuoksi . Dens areal er 562,31 km2. Ligesom andre søer i systemet har den en ujævn kystlinje med adskillige øer og er opdelt i et antal mindre områder (selkä) såsom Siitinselkä, Saviluoto, Tahkoselkä, Vuoriselkä, Kuokanselkä, Kuivaselkä, Heposelkä, Peonselkä, Tuunaanselkä, Hiekonselkä, Varparann og Iso-Haukivesi. Haukivesi strækker sig fra Varkaus til Savonlinna i nordøst-sydvestlig retning. Den nordlige del er lavvandet, mindre end 20 meter, men bliver dybere mod sydøst, op til 60 meters dybde ved Kuivaselkä.

Det meste vand strømmer fra øst gennem Tappuvirta, Oravikoski og Haponlahti-sluserne. Der kommer en mindre tilstrømning er fra nord gennem Pirtinvirta i Varkaus. Af søerne i Saimaa-søsystemet modtager Haukivesi de fleste næringsstoffer. Vandkvaliteten varierer alt efter placering på grund af forskellene mellem tilstrømningens vandkvalitet. I Haukivesi blandes mere næringsrigt vand, der strømmer fra nord, med renere vand fra øst. De største individuelle forureningskilder er byen Varkaus og dens papirmassefabrikker, selvom mindre bygder og diffus forurening fra landbrug og skovbrug også bidrager. Søen blev frem til 70'erne stærkt forurenet af papirmassefabrikkerne, men strengere regulering tvang møllerne til at behandle deres spildevand, og søen blev renere igen.

Den meste af dens sydlige kystlinje er dækket af byen Savonlinna . Vand strømmer via Matarinsalmi-sundet ind i Haapavesi, hvorfra det løber gennem flere kanaler ind i Pihlajavesi- delen af Saimaa .

Linnansaari Nationalpark ligger på øer midt i søen. Navnet Haukivesi betyder " geddevand", og faktisk er søen kendt som et godt sted at fange gedder, men også brasen, aborre og sandart kan fanges. Der er dog begrænsninger for fiskeri på grund af nationalparken og beskyttelse af den truede Saimaa-ringsæl .

Kilder og henvisninger 

Søer i Finland